Wasteland, Baby!
Wasteland, Baby! – antrasis airių muzikanto Hozier studijinis albumas, išleistas 2019 m. kovo 1 d. Tai – pirmasis atlikėjo albumas per penkerius metus, nuo 2014 m. išleisto „Hozier“. Jam pristatyti išleisti keturi singlai: „Nina Cried Power“, „Movement“, „Almost (Sweet Music)“ ir „Dinner & Diatribes“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 89 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2024 m. rugpjūčio mėnesio duomenimis, JAV parduota per milijoną įrašo kopijų ir jis tapęs platininiu. „Wasteland, Baby!“ taip pat pasiekė aukštas daugelio kitų šalių reitingų vietas, tarp jų – ir šeštąją Jungtinėje Karalystėje ir vienuoliktąją Lietuvoje.